Laura Anne Jones

Gwleidydd o Gymraes yw Laura Anne Jones (ganwyd 21 Chwefror 1979). Mae hi'n Aelod o'r Senedd dros ranbarth dwyrain De Cymru. Mae hi'n byw ym Mrynbuga.

Fe'i etholwyd fel Aelod Cynulliad dros Ddwyrain De Cymru am y tro cyntaf yn 2003 a hi oedd yr AC ieuengaf ar y pryd. Roedd yn llefarydd chwaraeon i'r Ceidwadwyr. Collodd ei sedd yn etholiad 2007 pan enillodd Plaid Cymru sedd ychwanegol ar restr rhanbarthol Dwyrain De Cymru.

Dychwelodd i'r Senedd yn dilyn marwolaeth Mohammad Asghar yn 2020. Hi oedd yr ail ar y rhestr rhanbarthol i'r Ceidwadwyr.

Bu'n ffigwr dadleuol yn ystod ei chyfnod gyda'r Ceidwadwyr. Yn 2007, fel hawliodd dros £1,000 am deledu newydd. Roedd hi'n gofyn i'w staff ychwanegu mwy nag oedd hi wedi'i deithio i'w ceisiadau am dreuliau, ac yn 2024 cynhaliwyd ymchwiliad i'w threuliau. Oddeutu 2011, fe gyhoeddodd Laura Anne Jones y hoffai hi "saethu chavs" a dywedodd ei fod yn drueni nad oedd hynny'n gyfreithlon.

Ar 22 Gorffennaf 2025, gadawodd blaid y Ceidwadwyr gan ymuno a Reform UK.

Ym mis Awst 2023, defnyddiodd sarhad hiliol i ddisgrifio pobl Tsieineaidd mewn sgwrs WhatsApp. Ar 19 Tachwedd 2025, yn dilyn ymchwiliad, pleidleisiodd y Senedd i'w gwahardd o'r sefydliad am 14 diwrnod.

Cyfeiriadau

Categori:Aelodau Cynulliad Cenedlaethol Cymru 2003–2007
Categori:Aelodau Cynulliad Cenedlaethol Cymru 2016–2021
Categori:Aelodau Senedd Cymru 2021-2026
Categori:Genedigaethau 1979
Categori:Gwleidyddion yr 21ain ganrif o Gymru
Categori:Gwleidyddion y Blaid Geidwadol (DU)
Categori:Pobl o Gasnewydd
Categori:Merched yr 20fed ganrif o Gymru
Categori:Merched yr 21ain ganrif o Gymru